
Ryder Windham este un autor american de science fiction care a scris 
mai mult de 60 de carti pentru Universul Star Wars, inclusiv romane, benzi 
desenate si carti de referinta. Din 1993, lucreaza la proiecte Star Wars fie de 
unul singur, fie impreunä cu alti autori. 

Din 2004, lucreaza la Rhode Island School of Design Continuing Education 
ca instructor si consilier de certificare pentru cursuri de benzi desenate si arte 
secventiale. In prezent, locuieste in Providence, Rhode Island, impreunä cu 


sotia si cele doua fiice ale sale. 


...cu mult timp în urmă, într-o galaxie foarte, foarte îndepărtată 


Capitolul 1 


Huttul Jabba îşi băgă degetele groase şi butucănoase într-un butoi plin cu 
viermi cu două capete. Apucă una dintre creaturile grase care se zvârcolea şi o băgă 
în gura lui largă. O înghiți toată o dată. Apoi băgă din nou mâna în butoi şi lua inca 
doi viermi, inghitindu-i pe amândoi. 

— Bine, Jabba, i-ai gustat, spuse Han Solo. Întorcându-se spre prietenul său 
înalt şi blănos, Wookieeul Chewbacca, Han şopti: Cred că ii plac. 

Han şi Chewbacca se aflau în Boxa de Andocare 94 din portul spatial Mos 
Eisley, pe planeta Tatooine. Nava lui Han, Soimul Mileniului, se odihnea pe podeaua 
dură a docului. Erau fata în fata cu Jabba, care sosise împreună cu asistentul sau 
Twi'lek, Bib Fortuna, şi cu trei gărzi de corp. Jabba îşi lingea buzele in timp ce-şi 
mângâia burta lată şi groasă. Apoi scoase un râgâit lung şi zgomotos. 

— Cred că îi plac foarte mult, şopti Han, aruncând o privire către Chewbacca. 

Bib Fortuna îşi îndreptă ochii portocalii spre Han. 

— De unde ai spus că ai obținut aceşti viermi-dyad? 

Han zâmbi. 

— Nu am spus, Bib. Vrea Jabba să cumpere butoiul sau nu? 

Bib Fortuna se uită la viermii care se zvârcoleau, apoi îşi întoarse privirea spre 
Han. 

— Care este prețul? 

— O sută de credite, spuse Han. 

Jabba pufni pe nas, iar Fortuna replică nervos: 

— O sută este prea mult! 

Han ridică din umeri. 

— Oh, bine, spuse el. Există şi alti cumpărători. 

Jabba chicoti când auzi asta. Chewbacca ignoră râsul şi rămase cu ochii pe 
gărzile de corp ale Huttului. Dacă făceau vreo mişcare bruscă, Chewbacca era 
pregătit să tragă cu arcul său în ele. 

Când Jabba termină de râs, spuse: 

— Mă amuzi, Solo! Iti voi plăti şaptezeci de credite pentru viermi şi încă zece 
dacă îmi spui de unde i-ai luat. 

— Optzeci de credite pentru nişte importuri atât de rare şi de gustoase? Han 
clătină din cap. Nu mi se pare corect, Jabba. Cât despre locul de unde i-am luat, pot 
spune doar că a fost departe de aici. Dar pentru că eşti un client atât de bun, butoiul 


este al tau pentru nouäzeci si cinci de credite. 

Jabba clipi din pleoapele sale grele, apoi spuse: 

— Nouäzeci. 

Han zambi. 

— In regula, Jabba. Tocmai ti-ai cumpärat o multime de viermi. 

Bib ii platit lui Han creditele, iar Chewbacca privi garzile de corp cum incarcau 
butoiul pe o sanie cu repulsor. 

— Solo, ce-ai zice să mai câştigi nişte bani? spuse Jabba. 

— Întotdeauna sunt interesat de bani, Jabba, spuse Han. Care este slujba? 

— Du-te pe Staţia Fornax, spuse Jabba, ia un container mic de marfă si adu-l 
aici. 

Han se scărpină în bărbie şi întrebă: 

— Este greu containerul? 

— Nu foarte greu, spuse Jabba. Conţine mătase Lashaa. 

— Mătase Lashaa, da? spuse Han. Bănuiesc că nu vrei ca agenții stației să ştie 
că importi ţesături scumpe? 

Jabba îşi dădu ochii peste cap. 

— Dacă aş fi vrut ca ei să ştie, de ce te-aş fi angajat? 

— E adevărat, spuse Han. Dar Staţia Fornax este departe de aici. Nu ştiu dacă 
pot... 

— Iti voi plăti două mii în avans, îl intrerupse Jabba, şi alte două mii la livrare. 
Dar dacă indraznesti să te mai târguieşti cu mine astăzi, voi angaja un alt pilot. 

Han se uită la Chewbacca, care ascultase conversaţia, iar Wookieeul aprobă 
uşor din cap. 

— În regulă, Jabba, spuse Han. O să aducem mătasea Lashaa pentru tine. 

— Ştiu că o veți face, Han, spuse Jabba. Pentru că, dacă nu o veți face, voi fi 
foarte dezamăgit. Huttul dădu din cap către Bib Fortuna şi spuse: Dă-i lui Han două 
mii de credite şi datele despre încărcătură. 

Bib îl plăti pe Han, apoi îi înmână un datacard. 

— Acest datacard conţine locaţia şi codul de acces pentru compartimentul de 
depozitare unde vei găsi mătasea Lashaa. 

— Haide, Fortuna, spuse Jabba. Treaba noastră aici s-a terminat. 

După ce Jabba şi ai lui părăsiră boxa de andocare, Chewbacca scoase un 
mârâit scăzut. 

— De unde să ştiu eu de ce vrea Jabba mătasea Lashaa? răspunse Han. El nici 
măcar nu poartă haine! 


Capitolul 2 


In interiorul Soimului Mileniului, Han intra in cabina de pilotaj. Chewbacca era 
deja asezat in spatele comenzilor. Han se asezä usor in propriul scaun si spuse: 

— Navicomputerul este programat pentru Stația Fornax. Să mergem! 

Chewbacca porni repulsoarele Şoimului şi ghidă nava prin acoperişul deschis al 
Boxei de Andocare 94. În timp ce Soimul se înălța din Mos Eisley, Han spuse: 

— Crezi că ar trebui să aducem mai mulți viermi pentru Jabba? 

Wookieeul se uită la Han, apoi răspunse cu un râset lătrat. Han zâmbi. 

— Ştiam eu că Jabba o să vrea creaturile alea, spuse el. Să sperăm că nu va 
afla niciodată că i-am luat pe gratis. Sau că provin de la un transportator de 
îngrăşăminte. 

Chewbacca îşi înclină pe spate capul blănos şi urlă de bucurie. 

Şoimul părăsi atmosfera lui Tatooine şi intră în spaţiu, îndepărtându-se de cei 
doi sori gemeni ai planetei deşertice. În curând, nava depăşi câmpul gravitațional al 
lui Tatooine. 

— În regulă, spuse Han. Suntem pregătiţi să sărim in hiperspatiu. 

Prin fereastra cabinei de pilotaj, Han şi Chewbacca văzură un câmp de stele 
îndepărtate. Han apăsă un comutator, iar motorul hiperpropulsor al Şoimului tună, 
şi stelele din afara cabinei de pilotaj părură să treacă peste şi pe lângă navă. 

— Îmi place să călătoresc mai repede decât viteza luminii, zise Han. 
Următoarea oprire, Staţia Fornax. 

Chewbacca se uită la un ecran de date pentru a studia cursul prin hiperspatiu, 
apoi mârâi o întrebare. 

— Da, mergem pe cea mai rapidă rută, răspunse Han. O luăm pe Ruta 
Corelliană spre Calea Hydian. Apoi ne strecurăm pe Ruta Braxant, iar apoi... 

Chewbacca îl întrerupse cu o serie de mormăieli ascuțite. 

— Uită de Coridorul Namadii! răspunse Han. Iti amintesti ce trafic e pe acolo?! 

Chewbacca clătină din cap. Arata spre consola de navigație şi mârâi din nou. 

— Oh, da? răspunse Han. Ei bine, vom merge pe Coridorul Namadii pe drumul 
de întoarcere spre Tatooine. Dacă drumul tău este mai rapid decât al meu, iti 
cumpăr o friptură de bantha. 

Cotletul de bantha era una dintre mesele preferate ale lui Chewbacca, iar el 
răspunse cu un urlet vesel. 

Han şi Chewbacca formau o pereche neobişnuită. Han era de pe Corellia şi se 
antrenase cândva pentru a fi pilot Imperial. Chewbacca, Wookieeul, avea peste 200 
de ani şi venea din jungla de pe planeta Kashyyyk. Le plăcea să lucreze împreună şi 
urau Imperiul. Erau prieteni de ani de zile. 

— Pilotul automat funcționează bine, zise Han. Haide, amice. Hai să verificăm 
sistemele motoarelor. După aceea, putem pierde timpul cu un joc de dejarik. 

Lui Chewbacca îi plăcea să joace jocul holografic cu monştri. Îl urmă pe Han 
afară din cabina de pilotaj şi merserä la staţia de inginerie din cala principală. După 
ce terminară de verificat motoarele, se aşezară lângă masa lor de joc circulară. 

Chewbacca lătră o întrebare. 


— Sigur, Chewie, zise Han. Vom juca pana cand voi pierde. Dar fara sa trisäm! 

Cateva ore mai tärziu, Han si Chewbacca inca erau ghemuiti la masa de joc, 
cand un semnal audio incepu sa sune de la statia de inginerie. 

— Ai auzit semnalul, Chewie, spuse Han in timp ce särea de pe scaunul sau. 
Suntem pe cale să ieşim din hiperspatiu. 

Chewbacca rămase la masă şi urlă în semn de protest. 

— Nu ai câştigat deja destule jocuri? replică Han. 

Wookieeul urlă din nou, apoi lovi tabla de joc atât de tare încât făcu să sară 
holomonstrii. 

— Dacă spargi masa, spuse Han cu severitate, nu o să cumpăr una noua. 

Chewbacca nu se clinti. Han se gândi o clipă, apoi spuse: 

— Oh, bine. Cred că o să ratezi Inelele de Foc. 

Chewbacca murmură curios. 

— Ce? oftă Han. Nu ai văzut niciodată cele cinci inele de foc ale Statiei Fornax? 

Wookieeul clătină din cap. 

— Ei bine, sunt doar una dintre cele mai mari minuni naturale ale galaxiei. 
Dar... hei, nu trebuie să mă crezi pe cuvânt, amice. Dacă preferi să stai aici şi să te 
uiţi la holomonstri cum se bat între ei... 

Chewbacca sări de la masa de joc şi trecu pe lângă Han, aproape doborându-l. 
În timp ce Wookieeul se îndrepta spre cabina de pilotaj, Han îşi dădu ochii peste cap 
şi murmură: 

— Sper să nu fie dezamăgit. 

Han ajunse lângă Chewbacca în cabina de pilotaj chiar în momentul în care 
Şoimul Mileniului ieşi din hiperspatiu. Se treziră privind planeta Fornax şi stația 
spaţială orbitală. Fornax era o lume luminoasă şi părea să fie înconjurată de cinci 
inele de foc. 

— Impresionat? spuse Han. 

Chewbacca aprobă din cap şi murmură că da. 

— Bine, spuse Han în timp ce conducea Şoimul spre Staţia Fornax. Acum hai 
să luăm marfa lui Jabba. 


Dar pe măsură ce Soimul se apropia de Staţia Fornax, o alarmă sună în cabina 
de pilotaj. 

— Se pare că avem o companie neaşteptată, Chewie, spuse Han aruncând o 
privire spre un senzor. Scanerul nostru detectează semnalul unei nave Imperiale! 

Multe nave erau vizibile în afara Statiei Fornax. Chewbacca se uită la ele si 
mârâi amenintator. 

— Nu, răspunse Han. Semnalul vine de undeva din interiorul stației. O clipă 
mai târziu, adăugă: Urăsc surprizele! 


Capitolul 3 


Han si Chewbacca vazura clipind unitatea de comunicatii a cabinei lor de 
pilotaj. De pe statie, le vorbi o voce de femeie. 

— Controlul de zbor al Statiei Fornax catre cargoul Corellian YT-1300 Close 
Shave! care se apropie, spuse controlorul. Ma receptionati, Close Shave? 

— Tare şi clar, răspunse Han. Îi făcu cu ochiul lui Chewbacca. Îşi ajustasera 
transponderul navei pentru a identifica Soimul cu Close Shave, un nume fals. Eu si 
copilotul meu suntem doar în trecere, continuă Han. Ne-am gândit să vedem Inelele 
de Foc. Putem avea permisiunea de a andoca? 

Controlorul îl directiona pe Han spre Cala de Andocare 21, unde o rază 
invizibilă de tractare se fixă pe Soimul Mileniului. Han şi Chewbacca rămaseră aşezaţi 
în cabina de pilotaj în timp ce raza de tractare a staţiei le trase nava în doc. 

— Bine că am aranjat transponderul Şoimului cu un nume fals, spuse Han. Nu 
ştii niciodată peste cine poți da într-o stație spaţială. Dacă există nave Imperiale în 
zonă, nu vrem să ne observe. 

Chewbacca mârâi o întrebare. 

— Nu mă întreba de ce are Imperiul vreun interes pe Fornax, răspunse Han. 
Tot ce ştiu este că atunci când Şoimul captează un semnal Imperial, nu ne întoarcem 
şi fugim. Asta nu ar face decât să atragă atenţia. Cel mai bine este să rămânem 
calmi. Ne vom vedea de treabă ca şi cum totul ar fi normal. 

Chewbacca mârâi o altă întrebare. 

— Ei bine, dacă se întâmplă asta, răspunse Han, tragem cu armele în tot ce 
vedem, apoi ne întoarcem şi fugim. 

Chewbacca se smiorcăi nervos. 

— Nu-ţi face griji, Chewie, zise Han. Nu facem decât sa ridicăm un mic 
container de marfă. Ce ar putea să meargă prost? 

După ce raza tractoare plasă Şoimul în interiorul docului, Han şi Chewbacca îşi 
asigurară nava şi se îndreptară spre staţie. Chewbacca luase cu el un rucsac 
voluminos. Din câte putură vedea, Fornax era o destinație populară pentru turiştii 
din toată galaxia. 

În timp ce-şi făceau loc prin mulțime, Chewbacca auzi un ghid turistic 
explicând: 

— Inelele sunt de fapt proeminențe solare. Fornax le atrage de la propriul sau 
soare. 

Han îl observă pe Chewbacca încercând să vadă Inelele de Foc printr-o 
fereastră. 

— Nu te mai holba, pufosule, îi şopti Han. Şi fii cu ochii în patru după 
Imperiali! 

Han încă încerca să-l îndrume pe Chewbacca departe de ferestre când se lovi 
din greşeală de un bărbat înalt care purta o pelerină scumpă. Întorcându-se repede, 
bărbatul cu pelerină strigă: 


1 Close Shave - Bärbierit Ingrijit. 


— Ai grijă pe unde mergi! 

Chewbacca se muta in fata lui Han si racni cu ferocitate. Barbatul speriat se 
dadu inapoi impiedicandu-se. 

— Linisteste-te, Chewie, spuse Han. Nu vrem probleme. Se intoarse cu fata 
spre barbat si adäugä: E vina mea. Imi pare rau. 

Abia atunci observa Han un grup de alte aproximativ douazeci de persoane 
bine imbracate care priveau spre Fornax printr-o fereastra din apropiere. O femeie 
tanara intr-o rochie elegantä se intoarse de la fereasträ, ii vazu pe Han si Chewbacca 
si se indrepta spre ei. Se opri langa barbatul cu pelerina si intreba: 

— Ce se intampla aici? 

— Tocmai imi ceream scuze pentru..., spuse Han. 

Facandu-l pe Han sa taca cu o privire, femeia rabufni: 

— Eu sunt Margravina Regalä Abominelle de Vena! Cum indräznesti sa-mi 
strici vacanța! 

— Nu îndrăznesc nimic, Abominabilo, spuse Han în timp ce trecea pe lângă ea. 
Eşti deja destul de stricată. 

Femeia rămase cu gura căscată. Era uimită şi fără cuvinte. 

Lăsând-o în urmă pe femeia care spumega, Han şi Chewbacca zăriră un centru 
de informații. Un panou iluminat dădea indicaţii către centrul de depozitare al stației 
spatiale. Han băgă mâna în buzunarul de la vestă şi scoase datacardul pe care i-l 
dăduse Bib Fortuna. 

— Conform acestui datacard, spuse Han, containerul de marfă al lui Jabba se 
află în dulapul B-392. 

Chewbacca era pe punctul de a se îndepărta de centrul de informații când Han 
îl apucă de brat pe Wookiee şi îi spuse: 

— Stai aşa. Cred că tocmai am găsit pe cineva care ar putea să ne spună dacă 
se află soldați Imperiali la bordul stației. 

Chewbacca urmări privirea lui Han şi văzu un droid vechi, cu patru braţe, care 
stătea lângă un stand de lustruit pantofi. Standul avea două locuri, ambele 
neocupate. 

Han se apropie de stand şi se urcă pe unul dintre scaune. Se uită în jos la 
bătrânul droid şi spuse: 

— Ce zici de o lustruire, amice? 

— Serios? scartai droidul. Îşi roti fotoreceptorii pentru a se uita la cizmele 
negre ale lui Han. Apoi se uită din nou la fata bărbatului aşezat în stand. Chiar vreți 
să vă lustruiesc cizmele? 

— Cu asta te ocupi, nu? întrebă Han. 

— Da, cizmele sunt specialitatea mea! spuse droidul vesel. Dar mă tem că nu 
lucrez atât de mult pe cât mi-aş dori. În timp ce începea să frece cizmele lui Han cu 
lac, continua: Mai sunt puţine ființe cărora le pasa de felul în care arată cizmele lor... 
sau care apreciază incaltamintea decentă. Droidul aruncă o privire spre picioarele 
acoperite cu blană ale Wookieeului din apropiere. 

Chewbacca mârâi. 

— Nu am vrut să jignesc, spuse droidul. 

— Dacă vrei mai multă muncă, spuse Han cu nonşalanţă, poate că ar trebui să 
te muti în spațiul Imperial. 

— Oh? spuse droidul în timp ce braţele sale inferioare lustruiau cizmele lui 


Han. De ce acolo? 

Han ridica din umeri. 

— M-ai facut sa ma gändesc la cine are o multime de cizme de curätat. Primul 
lucru care mi-a venit in minte au fost trupele de soc. 

— Am auzit ca trupele de soc pot fi foarte rele cu droizii, spuse droidul. Cred ca 
aş prefera să rămân aici. 

— Cred că trupele de şoc sunt o apariţie rară pe Staţia Fornax, spuse Han. 

— Nu am văzut niciodată vreunul, răspunse droidul. 

— Ei bine, mulțumesc pentru lustruire, spuse Han, ridicându-se de pe scaun. 

Lustruind în continuare cizma stângă a lui Han, droidul spuse: 

— Nu am terminat! 

— Dar am terminat eu, spuse Han cu un zâmbet. 

Han şi Chewbacca se îndepărtară de standul de lustruire a pantofilor, iar Han 
murmura: 

— Destul de inteligent, nu? 

Chewbacca murmura ca räspuns. 

— Nu, nu pot explica semnalul Imperial pe care l-am interceptat, raspunse 
Han. Dar hai să ne terminăm treaba. 

În timp ce se îndepărtau, nu observară că droidul lustruitor de pantofi îşi 
ridică un brat şi vorbi într-un transmitator. 

— Un om părea curios în legătură cu trupele de şoc, şopti droidul. Se îndreaptă 
spre centrul de depozitare. 


Capitolul 4 


Un droid functionar statea la intrarea in centrul de depozitare al Statiei 
Fornax. Droidul tinea un comunicator längä senzorul säu audio, ascultand. In timp 
ce Han si Chewbacca se apropiau de intrare, droidul reintroduse comunicatorul intr- 
o fanta din invelisul său metalic, apoi se întoarse cu fata spre ei si îi întrebă: 

— Va pot ajuta? 

Han arata spre rucsacul lui Chewbacca si spuse: 

— Prietenul meu ar dori un compartiment pentru a-si depozita bagajele. 

Droidul aproba din cap si spuse: 

— Pe aici, va rog. 

Droidul îi conduse pe Han si Chewbacca spre un culoar care era mărginit de 
compartimente numerotate. Toate usile erau asigurate de incuietori cu tastatura. Pe 
mäsurä ce treceau pe längä compartimente, Han cerceta numerele pana cand gasi B- 
392. Droidul facu un gest catre un alt compartiment, de pe peretele opus, si spuse: 

— Cred ca veti gasi acest compartiment suficient de mare. 

Apasa pe tastatura si usa compartimentului se deschise. 

— Multumesc, spuse Han. Poti pleca acum. 

— Imi pare rau, zise droidul. Sunt obligat sä observ toate tranzactiile clientilor. 
Au fost raportate cazuri de contrabandisti care au folosit compartimentele pentru a 
ascunde marfa. 

— Contrabandisti? spuse Han. Doamne, asta e groaznic. Nu-i asa, Chewie? 

Chewbacca gemu. Brusc, rasuna o sonerie din capatul celalalt al culoarului. 
Auzind soneria, droidul functionar spuse: 

— O, Doamne. Încă un client. 

Cu fața spre droid, Han spuse: 

— Prietenului meu îi va lua un minut să verifice câteva lucruri din bagaj 
înainte să-l depoziteze. Dacă te duci să vezi ce vrea celălalt client, ne întâlnim în față. 

— Ei bine... în regulă, spuse droidul. 

Se întoarse şi se îndepărtă rapid pe culoar. Imediat ce dispăru, Han şi 
Chewbacca se duseră la compartimentul B-392, privind cu precauţie tastatura. 

— Iti amintesti să fi auzit vreo sonerie la intrare? şopti Han. 

Chewbacca mârâi. 

— Nici eu, răspunse Han. lar droidul ăla părea nerăbdător să ne lase aici. 

Îi făcu semn lui Chewbacca să se întoarcă la compartimentul pe care îl 
deschisese droidul pentru ei, apoi aruncară o privire înăuntru. Era gol. 

— Crezi că e un fel de capcană? spuse Han. 

Chewbacca mârâi din nou. 

— Există un singur mod de a afla, spuse Han. 

Luă rucsacul lui Chewbacca, îl băgă în compartiment şi închise uşa. 

Apoi se declanşă alarma, răsunând foarte zgomotos, iar Chewbacca şi Han îşi 
ridicară mâinile peste urechi. O clipă mai târziu, alarma se opri. 

În timp ce urechile lor încă mai tiuiau, auziră o voce din spatele lor. 

— Tineti-va mâinile departe de arme! Si intoarceti-va încet! 


Han si Chewbacca urmarä instructiunile. Se intoarserä pentru a vedea un 
ofiter de securitate intr-o uniforma mototolita, insotit de doi droizi. 

— Ce se intampla aici? intreba Han. 

— Sunt Smurdap, şeful Securității Fornax, declară bărbatul. Iar voi sunteți 
suspectați de contrabandă. 

— Contrabandă?! spuse Han, părând uimit. Noi? 

— Ştiu că ati căutat informaţii despre activitatea Imperială de pe Stația Fornax, 
spuse Smurdap. Poate pentru că fugiți de Imperiu? 

— Ce? spuse Han. Apoi clătină din cap. Oh... poate că m-ai auzit vorbind mai 
devreme cu droidul lustruitor de pantofi. Droidul a spus ceva de genul: Aş vrea să 
lustruiesc mai multe cizme, iar eu i-am spus Poate ar trebui să încerci să lucrezi în 
spațiul Imperial, pentru că sunt o mulțime de trupe de şoc care ar avea nevoie să li se 
lustruiască cizmele, iar el a spus... 

— Ajunge! îl întrerupse Smurdap. Cer să văd ce este în compartimentul acela! 

Han îi zâmbi şefului securității. 

— la-o uşor, spuse el. Nu avem nimic de ascuns. 

Tinandu-si mâinile sus, îşi lăsă ochii să se îndrepte spre compartimentul în 
care se afla rucsacul lui Chewbacca. 

— Continuă, spuse el. Eşti invitatul meu. 

Smurdap dădu uşor din cap către unul dintre cei doi droizi de securitate. 
Droidul întinse un deget metalic pentru a folosi tastatura uşii compartimentului. Uşa 
alunecă şi se deschise, iar droidul scoase rucsacul lui Wookieeului. Smurdap îl privi 
pe droid cum deschide rucsacul şi descoperă piepteni, perii şi sticle cu un lichid 
parfumat. 

— Materiale de îngrijire?! spuse Smurdap. 

— Sigur, nu ştiai? spuse Han. Nava noastră se numeşte Close Shave. Suntem 
bärbieri independenți. 

Smurdap scoase un pieptene mare din geantă şi îl examină. 

— Ai grijă cu ăla, zise Han. Este un pieptene Wookiee special, sculptat manual! 

Faţa lui Smurdap se înroşi de furie. 

— Se pare că a fost o neînțelegere, spuse el în timp ce arunca pieptenele înapoi 
în rucsac. Sunteţi liberi să vă vedeţi de treabă. 

Apoi se întoarse şi plecă, cu droizii pe urmele lui. În clipa în care şeful 
securității şi droizii dispărură din vedere, Han se întoarse spre Chewbacca şi spuse: 

— Vezi, ţi-am spus că acele perii şi piepteni vechi ar putea fi utile! Acum, hai 
să facem schimbul. 

Mişcându-se rapid, Han folosi datacardul pentru a deschide compartimentul 
B-392. Înăuntru se afla un mic container de marfă. În timp ce Han îl scotea din 
dulap, Chewbacca scoase rapid din geantă proviziile de toaletare şi le aruncă în 
celălalt compartiment. Apoi închiseră ambele uşi şi băgară containerul de marfă în 
rucsac. Chewbacca ridică pe umeri rucsacul care ascundea acum containerul de 
marfă şi îl urmă pe Han până la intrarea în centrul de depozitare. Funcţionarul droid 
îi văzu pe bărbatul şi Wookiecul care se apropiau, privi la rucsac şi spuse nervos: 

— Nu... mai vreți compartimentul? 

— Tu ce crezi?! räbufni Han. Nu este vina noastră dacă aveţi probleme cu 
contrabanda! Nu am fost niciodată atât de insultati! Plecăm! 

Han şi Chewbacca continuară să meargă, fără să privească înapoi. 

Dupa ce parasira centrul de depozitare al Statiei Fornax, Han si Chewbacca se 
intoarsera la standul de lustruit pantofi pe care il vizitaserä mai devreme. Cand 
droidul lustruitor de pantofi ii vazu, fotoreceptorii sai tresarira de surpriza. 

— Oh! exclamă micul droid. Totul e în regula? Vreti să mai lustruiesc o datä...? 

— Nu, spuse Han categoric. Ai făcut deja destule. 

Chewbacca se aplecă în față şi mârâi la droidul care tremură nervos şi spuse: 

— Vă rog, nu mă faceţi bucăţi! 

— Tu ai trimis Securitatea Fornax după noi, spuse Han privind droidul. 

— Nu a fost nimic personal! strigă droidul. Şeful Smurdap a ordonat tuturor 
droizilor să raporteze pe oricine pune întrebări suspecte! 

Chewbacca mârâi din nou, iar droidul tremură atât de tare încât piesele sale se 
zdruncinară. 

— Uşurel, Chewie, spuse Han. Întorcându-şi atenția asupra droidului, spuse 
calm: Dacă iti verifici băncile de memorie, iti vei aminti că tot ce am cerut a fost un 
lustruit de pantofi. Dar nu-ţi face griji. l-am spus şefului Smurdap că a fost doar o 
neînțelegere. 

— Oh, spuse droidul. Îmi... îmi pare rău pentru orice neplăcere. 

— Îmi dau seama că iti faci doar datoria, spuse Han, la fel ca şi şeful Smurdap. 
Cu siguranţă îşi ia munca în serios. 

Droidul aprobă din cap şi spuse: 

— Şeful Smurdap este un fost agent vamal Imperial. Este foarte hotărât să 
captureze hoţii şi contrabandistii! 

— Vama Imperială, da? spuse Han. Ei bine, cu siguranţă că este foarte departe 
de spațiul Imperial în acest... 

Dintr-o data, un țipăt de femeie răsună pe coridor. Chewbacca reactionä 
imediat, luand-o la fugă în direcția tipatului. 

— Aşteaptă-mă! strigă Han. 

Părăsind standul de lustruit pantofi, Han îl urmă pe Chewbacca pe după un 
colt. Wookieeul se oprise brusc, iar Han aproape că dădu peste el. Amândoi se 
opriseră in fata femeii care tipa, stătând lângă o sanie de bagaje care plutea, 
împreună cu bărbatul cu pelerină de care se ciocnise Han mai devreme. 

O recunoscură imediat pe Margravina Abominelle. Văzându-l pe Han, femeia 
ţipă din nou. 

— Ce s-a întâmplat?! întrebă Han. 

— Rochia mea de mireasă! strigă ea arătând spre sania cu bagaje. A fost 
furată! 

— Rochia de mireasă? spuse Han supărat. Pe toate cometele suferinde, 
doamnă! Nu ar trebui să tipati aşa, decât dacă este o urgenţă! 

Femeia se uită la Han. 

— Din nou, o insulti pe Margravina Regală Abominelle, spuse ea cu dispreț. Si 
asta, în ajunul zilei nunţii mele! Dacă am fi fost pe Vena, te-as fi întemnițat. 

— Dar nu suntem pe Vena, spuse Han, aşa că de ce nu te duci să sari printr- 


un Inel de Foc! 

Femeia tresari in timp ce ochii i se facura mari. Aratand spre gura ei deschisa 
stramb, Han spuse: 

— Ar trebui sa ti-o repari. 

Lasand-o pe femeia uluita, Han pleca, cu Chewbacca langa el. 

— Daca este adevarat ceea ce a spus droidul lustruitor de pantofi, spuse Han, 
despre faptul cä Smurdap este un fost Imperial, asta ar putea explica de ce am 
receptionat mai devreme semnalul acela. Smurdap ar putea folosi o nava Imperiala 
scoasa din uz sau un transmitator excedentar. 

Chewbacca gemu. 

— De ce nu ai spus-o mai devreme? replica Han. Sigur ca putem vedea mai de 
aproape Inelele de Foc înainte să ne întoarcem pe Tatooine! 

Se întoarseră la cala de andocare care adăpostea Şoimul. Ajungând în nava lor, 
scoaseră containerul de marfă al lui Jabba din rucsac şi îl depozitară într-un 
compartiment ascuns sub podea. Apoi se duseră în cabina de pilotaj, iar Han luă 
legătura cu Controlul Zborului Fornax. 

— Aici Căpitanul navei Close Shave, spuse el. Putem avea autorizația de 
plecare? 

Controlorul de zbor al stației răspunse: 

— Negativ, Close Shave. 

Păstrându-şi vocea calmă, Han întrebă: 

— Pot să întreb de ce nu putem pleca? 

— Ordine de la Securitatea Fornax, răspunse controlorul de zbor prin sistemul 
de comunicații al Şoimului. Nu va fi nicio sosire sau plecare până la noi ordine. 

Han închise comunicația. 

— Încep să fiu foarte tentat să ne croim drum de aici printr-o mică explozie, 
spuse el. 

Chiar atunci, din cabina de pilotaj, Han şi Chewbacca îl văzură pe Smurdap şi 
doi droizi de securitate intrând în cala de andocare. Smurdap nu părea fericit. 

— lesiti imediat din navă! strigă Smurdap de pe podeaua calei de andocare. Si 
lasati armele inauntru! 

In cabina de pilotaj a Soimului, Han se uita la Chewbacca si spuse: 

— Daca vrem sa ne intoarcem vreodata pe Statia Fornax, ar trebui sa ne 
purtam frumos. Dar daca droizii lui Smurdap vor incerca ceva ciudat, le vom face 
cunostinta cu alarma noastra. 

Han apăsă un comutator pentru a pune pe automat tunul blaster ascuns al 
Şoimului. Chewbacca scoase un râset chicotit în timp ce îl urma pe Han afară din 
cabină. 

Han îşi scoase pistolul blaster din tocul de la şold şi îl lăsă în cala principală. 
Apoi coborâră rampa Șoimului şi păşiră pe ea, privindu-i pe Smurdap şi pe droizii săi. 

Unul dintre droizi purta o cutie din plastoid. 

Smurdap arătă cu degetul spre Şoim şi spuse îngâmfat: 

— Presupun că asta este frizeria ta zburătoare? 

Han ridică din umeri. 

— Close Shave ne duce acolo unde trebuie să ajungem, spuse el. 

Smurdap zâmbi, apoi spuse: 

— Am găsit ceva interesant în compartimentul tău de la centrul de depozitare. 

Făcu un gest către droidul care purta cutia, iar acesta o înclină şi aruncă pe 
podea consumabilele de toaletare abandonate. 

Han îşi dădu ochii peste cap, apoi se uită fix la Chewbacca şi spuse în sinea 
lui: 

— Ti-am spus că ar fi trebuit să aruncam chestiile alea! Dar nu, a trebuit să le 
laşi pe toate în dulap! 

Chewbacca îşi lăsă capul în jos şi gemu. 

— De ce ai lăsat lucrurile astea?! spuse Smurdap, nerăbdător. 

— Ei bine, răspunse Han, să nu mă înţelegi greşit, Şefule, dar... unii Wookiee 
cred că dacă se ating alte persoane de lucrurile lor, acestea se strică. 

Chewbacca se smiorcăi din nou. 

— Pentru că i-ai ținut mai devreme cel mai bun pieptene, continuă Han, el 
crede că i-ai stricat toate proviziile. I-am spus să le arunce pe toate, dar a lăsat totul 
în compartiment pentru că s-a gândit că altcineva ar putea găsi o întrebuințare mai 
bună pentru ele. 

Smurdap chicoti. 

— Asta da poveste, zise el. Dar există o singură problemă cu ea. Funcţionarul 
droid al centrului de depozitare mi-a spus că ati plecat cu rucsacul plin! 

Han clătină din cap. 

— Funcţionarul s-a înşelat, spuse el. 

— Serios? spuse Smurdap. Apoi zambi, afişând mai multi dinți strambi. A avut 
loc un furt pe Staţia Fornax. De aceea am ordonat controlului de zbor să oprească 
toate navele să plece. Ştii ceva despre o rochie de mireasă dispărută? 

Han ridică din sprâncene. 


— Rochie de mireasä? Se uitä la Chewbacca si se hotari sä spunä adevärul. 
Acum ca tot ai adus vorba, am auzit o doamnă care a tipat că cineva i-a furat-o pe a 
ei, 

— Valorează o avere, zise Smurdap. Este făcută din mătase de Tyrian. 

Pentru că transportau mătase Lashaa pentru Jabba, atât Chewbacca cât şi 
Han fură surprinşi să audă cuvântul mătase, dar nu arătară asta. 

— Oh, zise Han. Cred că asta explică de ce era atât de supărată viitoarea 
mireasă. 

Smurdap le zâmbi lui Han şi Chewbacca, dar nu era un zâmbet plăcut. Apoi 
spuse: 

— Veţi rămâne aici în timp ce va inspectez nava. Daca miscati, veţi fi 
împuşcaţi. 

Smurdap făcu un gest către un droid de securitate, care îndreptă imediat 
pusca blaster spre Han şi Chewbacca. Celălalt droid îl urmă pe Smurdap pe rampa 
Șoimului şi intrară în navă. 

Tinandu-si ochii pe droidul care îi păzea, Chewbacca mormăi o întrebare către 
Han. 

— Nu-ţi face griji în legătură cu containerul lui Jabba, îi răspunse Han in 
şoaptă. Mătasea lui este în siguranță! Nu pot spune că nu avem nimic de ascuns, 
Chewie, dar pot spune că Smurdap nu o va găsi. 

În mai puţin de trei minute, Smurdap şi droidul ieşiră din Şoim. Droidul purta 
rucsacul lui Chewbacca, iar Han observă că nu părea să fie gol. De asemenea, 
observă că propriile cizme ale ofițerului de securitate nu fuseseră lustruite recent. 

Droidul întinse rucsacul şi Smurdap băgă mâna în el, scoțând o rochie luxoasă 
din mătase strălucitoare. 

Chewbacca mârâi, iar Han replică: 

— Nici măcar nu e pe mărimea mea. 

In timp ce droizii îşi ţineau armele îndreptate spre Han si Chewbacca, 
Smurdap se holba neincrezator. 

— Se pare ca droidul functionar avea dreptate, spuse el. Rucsacul era plin 
cand ati părăsit centrul de depozitare. Ma aştept ca Margravina de Vena să fie foarte 
recunoscatoare pentru returnarea rochiei de mireasa. 

Han zambi. 

— Probabil ca iti va da o recompensä mare, Smurdap. Asta daca nu cumva va 
afla că tu ai fost cel care i-a furat rochia şi apoi te-ai prefăcut că o găseşti pe nava 
mea. 

Smurdap băgă rochia scumpă înapoi în rucsac. Întorcându-se cu fata spre 
Han, spuse: 

— Mă îndoiesc foarte mult că Margravina va auzi vreodată o acuzație împotriva 
mea. 

— Lasă-mă să ghicesc, spuse Han. După ce ai furat rochia, ai ascuns-o într-un 
compartiment din interiorul droidului care a urcat cu tine pe nava mea. Apoi ai pus 
rochia în rucsacul prietenului meu. 

— Şi de ce aş fi făcut asta? spuse Smurdap. 

— Pentru că aveai nevoie de cineva pe care să dai vina pentru furt, continuă 
Han. De asemenea, te-ai gândit că, dacă eu şi prietenul meu am plecat de la centrul 
de depozitare cu rucsacul plin, s-ar putea să fi luat ceva valoros... Poate ceva ce am 
putea să-ți dăm în schimbul faptului că ne laşi să plecăm. 

Smurdap zâmbi. 

— Sunteţi aproape, dar nu chiar, spuse el. Sunt sigur ca ati luat ceva valoros 
şi intentionez să îl am. Si nu am de gând sa vă las să päräsiti Stația Fornax. Cel 
puţin, nu în viaţă. 

Han oftă. 

— Ei bine, cred că nu mai are rost să jucăm frumos, spuse el. Se uită la 
Chewbacca şi strigă tare: Foc! 

Ca răspuns la comanda lui Han, ceva ieşi din corpul inferior al Șoimului. Era 
tunul blaster automat al navei. În timp ce Han şi Chewie săreau departe de Smurdap 
şi de droizi, tunul deschise focul. 

Droizii de securitate nu reacționară suficient de repede la tunul Şoimului. 
Prima rafală de proiectile blaster tăie un droid în două. Celălalt droid reuşi să tragă 
un singur foc spre tavan, dar fu doborât de o altă ploaie de proiectile blaster. 

Smurdap strigă în timp ce alerga spre ieşirea din cala de andocare. 

Urcând pe rampa de aterizare a Șoimului, Han strigă: 

— Chewie! Ia rucsacul! 

In spatele lui Han, Chewbacca apucä rucsacul si rochia, si sprintä in Soim. 

Alarmele de urgenţă ale calei de andocare incepura să sune, iar tunul încă mai 
trăgea cand Han ridică rampa Șoimului şi sigilă trapa. Chewbacca aruncă rucsacul în 
cala principală. În timp ce Han îl urma pe Chewbacca până în cabina de pilotaj, 
observă că panourile podelei erau încă la locul lor deasupra compartimentului 


ascuns. Incärcätura lui Jabba era in sigurantä. Apoi intrarä in cabina de pilotaj si 
sarira in spatele comenzilor. 

— Porneste motoarele! spuse Han. Repede! 

Chewbacca lovi intrerupätoarele si apäsä pe butoane, apoi rosti o intrebare. 

— Lasä-mä pe mine să mă ocup de controlul zborului! răspunse Han în timp ce 
oprea tunul blaster. Fii gata de lansare! 

Două turele cu patru tunuri laser erau amplasate în partea superioară şi 
inferioară a Șoimului. Tunurile laser cvadruple erau mai puternice decât tunul 
blaster. Deşi erau mai precise atunci când erau folosite din turele, Han le ataşase la 
o manetă de control din interiorul carlingii. Nu era foarte preocupat de precizie în 
acest moment. Activa tunul laser superior, tinti în direcția generală a proiectorului de 
raze de tractare a calei de andocare si apasa pe tragaci. 

O clipă mai târziu, ţinta exploda. 

Răsunară şi mai multe alarme în cala de andocare. Extinctoarele robotizate 
montate pe tavan pulverizară substanțe asupra epavei în flăcări. Han îndreptă 
tunurile spre un rezervor de combustibil şi trase din nou. Explozia fu incredibilă. 

În timp ce cala de andocare se umplea rapid de foc şi fum, Han activă unitatea 
de comunicații. 

— Controlul de zbor! strigă el. Avem o defectiune a armelor în cala de andocare 
21! Cerem evacuare de urgenţă! 

Apoi trase spre peretele îndepărtat. 

— Coborati scutul! Coboară scutul! 

Aşa cum se aştepta Han, scutul energetic al calei se dezactivă. Han mai trase o 
rafală doar pentru efect, apoi tăie comunicația şi spuse: 

— Dă-i drumul, Chewie! 

Şoimul ieşi din hangar şi ajunse în spațiu. 

În timp ce se îndepărtau cu viteză de Staţia Fornax, Han spuse: 

— Îmi pare rău că iti stric turul Inelelor de Foc, Chewie, dar trebuie să intrăm 
în hiperspatiu acum! 

Chewbacca facu o serie de ajustari rapide la comenzi. O luminita rosie se 
aprinse pe o consola de date, iar Chewie arata spre lumina intermitenta si gemu. 

Ochii lui Han se facura mari. 

— Ce?! replica el. Cum adica, nu functioneaza hiperpropulsorul?! 

Chewbacca gemu din nou. Spusese exact realitatea. 

Han clatina din cap. 

— De ce s-ar defecta hiperpropulsorul tocmai acum?! 

Dar imediat ce cuvintele îi ieşiră pe gură, gândi: Smurdap! 

Chewbacca scoase un urlet jalnic. 

— Mentine cursul ăsta, Chewie, spuse Han. Pune cât mai multă distanţă între 
noi şi Staţia Fornax. Trebuie să verific ceva. 

Han fugi din cabina de pilotaj, intră în cala principală, aproape împiedicându- 
se de rucsacul lui Chewie şi inspecta rapid stația de inginerie. Ceea ce găsi îl făcu să 
se simtă rău. Porni comunicatorul staţiei tehnice şi spuse: 

— Chewie, mă auzi? 

Mormăielile lui Chewbacca răsunară din difuzorul comunicatorului. 

— Veşti bune şi veşti proaste, răspunse Han. Mai întâi, veştile proaste. Când 
Smurdap şi droidul lui au urcat pe nava noastră, nu au băgat doar rochia de mireasă 
în rucsacul tău. Au pus şi un dispozitiv de blocare a circuitelor pe consola tehnică 
pentru a ne opri hiperpropulsorul. 

Auzind acest lucru, Chewbacca răcni atât de tare încât Han îl putu auzi şi fără 
comunicator, din cala principală. 

— Da, nici eu nu sunt încântat de asta, răspunse Han. Dar iată care sunt 
veştile bune. Cred că pot îndepărta bruiajul, însă va dura ceva timp pentru a... 

Han fu întrerupt de un vuiet neaşteptat de rafale de blaster din afara navei. 
Șoimul se cutremurä violent. 

— Chewie! strigă Han. Cine trage în noi?! 

Chewbacca răspunse cu un urlet şi un mormăit. 

— Un semnal Imperial?! răspunse Han surprins. Aia trebuie să fie nava lui 
Smurdap! 

Îndepărtarea blocajului circuitelor trebuia să mai aştepte. Han alergă spre 
tubul de acces care ducea la turelele tunurilor laser ale Șoimului. 

O altă explozie zgudui nava, iar Han strigă: 

— Fă manevre de evitare, Chewie! 

Han se agata de scara care se întindea între turelele superioară şi inferioară, 
cobori rapid şi se aşeză în scaunul pivotant al artileristului. Prinzându-şi un 
comunicator în jurul capului, apucă mânerele de declansare ale tunului şi strigă: 

— Chewie! Sunt în turela dorsală! 

Dintr-o dată, un foc laser verde trecu pe lângă turela lui Han şi lovi scuturile 
deflectoare ale Şoimului. Han întoarse tunurile pentru a vedea nava inamică. Era o 
navetă veche Mu-2 cu rază lungă de acțiune, cu o pereche de tunuri laser frontale 
legate între ele. Han reglă computerul de tintire al tunurilor si luă în vizor naveta 
care se apropia. Apoi apăsă pe trăgaciul tunului, lansând rachete laser roşii spre 
naveta Mu-2. Primele trei salve trecură pe lângă ţintă, dar a patra produse o explozie 
puternică atunci când lovi scutul deflector al navetei. 

— Ha! exclamă Han. 

Naveta se îndepărtă de Şoim. Han tocmai era pe punctul de a trage din nou 


cand il auzi pe Chewbacca latrand prin comunicator. 

— O transmisiune de la Smurdap? räspunse Han. Fä-mi legätura. 

Trecurä cäteva secunde, apoi Han auzi vocea lui Smurdap. 

— Asta da navä, zise Smurdap. Pentru niste bärbieri, sunteti bine inarmati! 

— Dacä nu renunti, räspunse Han, eu si Wookieeul vom fi bucurosi sä iti 
facem o tunsoare gratuitä. 

— Pun pariu ca da, spuse Smurdap. Hai sa nu mai glumim. Nu poti scäpa din 
sistemul Fornax. Nu cu hiperpropulsia dezactivatä. Da-mi rochia si incärcätura ta, 
iar eu voi debloca bruierea de circuite. 

Han räse. 

— Nu negociez cu cei care imi saboteazä nava. 

— Dacä nu negociezi cu mine, spuse Smurdap, va trebui sä te descurci cu 
intäririle mele. 

Ce intäriri? gandi Han. Si apoi väzu navele de luptä care se apropiau. 

Sase drone de luptä se indepärtau in vitezä de Statia Fornax, venind direct 
spre Soim. Chewbacca le văzu şi el si urlă prin stație. 

Furios, Han trase cu tunurile spre naveta lui Smurdap. In timp ce acesta 
efectua manevre de evitare, Han iesi din turelä si fugi inapoi in cabina de pilotaj. 

— Hei, Chewie! spuse Han in timp ce cädea in scaunul pilotului. Esti gata 
pentru un tur al Inelelor de Foc? 

Chewbacca scuturä din cap si urlä. 

Cele sase nave drone de lupta arätau aproape identic. Fiecare era un proiectil 
elegant, putin mai mult decät un tun laser fara scut, cu aripi manevrabile si creier 
droid. Toate zburau prin spatiu ca niste sageti mortale, indreptandu-se direct spre 
Soimul Mileniulut. 

Han indrepta Soimul spre planeta cu inele stralucitoare, apoi ambala motorul 
subluminic. 

— Poate că nu vom putea atinge viteza superluminicä, Chewie, spuse el, dar 
tot putem sa le oferim o cursä buna acelor drone! 

Chewbacca clatina din nou din cap si scoase un scancet rugator. 

— Imi pare rau, Chewie, räspunse Han. Nu pot spune ca stiu vreun pilot care 
sa fi zburat prin cele Cinci Inele de Foc ale Fornaxului si sa fi supravietuit. Dar nu 
vad alta cale de a scäpa de acele drone. 

Comunicatiile Soimului erau inca pornite, transmitand conversatia dintre Han 
si Chewbacca catre naveta lui Smurdap. 

— Joci la cacialma, spuse Smurdap. 

Han rase. 

— Vrei ceea ce avem in nava noastra, Smurdap? Vino si ia! Apoi inchise 
unitatea de comunicatii si spuse: Nu-ti face griji, Chewie. Stiu ce fac. 

Han arunca o privire spre consola de senzori. Dronele de luptä se apropiau 
rapid, iar cea din frunte deschise focul asupra Soimului. Salvele laser loviră scutul 
deflector din spate al cargobotului şi Chewbacca lătră alarmat. 

— Deviază energia de la scutul deflector din fata către motorul subluminic! 
răspunse Han. 

Mâinile masive ale Wookieeului zburară peste comenzi, apăsând butoane şi 
întrerupătoare. Soimul tresări, apoi täsni brusc înainte. Han si Chewbacca simtirä 
cum corpurile lor se presează pe scaune în timp ce Şoimul prindea viteză. 

Navele drone de luptă accelerară şi ele, iar drona din frunte trase din nou. 

— Pune-ti centura de siguranță, Chewie, spuse Han în timp ce-şi fixa propria 
centură. Asta o să doară! 

Auzi centura lui Chewbacca cum se fixează la locul ei, apoi apăsă un 
comutator pentru a face Şoimul să reducă rapid viteza. În urma Șoimului, drona din 
frunte şi o a doua dronă se deplasară în continuare cu viteză mare. Niciuna dintre 
cele două nave de luptă nu reuşi să încetinească sau să scape de coliziune. Ambele 
se izbiră de scuturile deflectoare din spate ale cargobotului. Soimul ricoşă în urma 
impactului, dar scuturile sale rezistară. 

— Ha! strigă Han în timp ce pornea motorul subluminic şi accelera, tot pe 
cursul spre inelele Fornaxului. 

În timp ce Șoimul se apropia de inelul cel mai îndepărtat de Fornax, Han activa 
unitatea de comunicaţii şi spuse: 

— Ai văzut asta, Smurdap? Tocmai ai pierdut două nave de luptă. Vrei să le 
opreşti pe celelalte, sau o să le pierzi pe toate în Inelele de Foc?! 

— Eu încă spun că blufezi! răzbătu vocea lui Smurdap pe comunicație. Nava ta 


este prea mare pentru a trece printre inele. 

— Cum vrei tu, spuse Han. 

Inchise comunicaţia si ghidä Soimul într-un picaj abrupt. 

— Deviaza energia catre scuturile frontale, Chewie! Intram! 

Chewbacca gemu in timp ce urma ordinul lui Han. Si apoi, Soimul plonja in 
inelul strälucitor, cu cele patru nave de luptä rämase venind dupa ei. Han ignora 
consola senzorilor şi îşi tinu ochii înainte. Trecu cu Soimul pe deasupra si pe lângă 
centura largă şi curbată de plasmă fierbinte şi gazoasă. 

Chewbacca urlă când Şoimul se scufundă sub ceea ce părea a fi un zid de praf 
aprins. În clipa următoare, patru explozii distincte răsunară din exterior. 

— Am terminat cu dronele, spuse Han. Fără scuturi deflectoare, nu au avut 
nicio şansă pe căldura asta! 

Han trase înapoi de comenzi, iar Şoimul se ridică din inele. 

— Acum, ne ocupăm de Smurdap, spuse el. Dar o vom face în felul meu. 

Făcu o ajustare la transmitatorul Şoimului, apoi porni comunicaţia. Chewbacca 
ghici ce urma să facă Han şi se trezi zâmbind. 

— Hei, Smurdap! spuse Han în sistemul de comunicaţie. Încă mai vrei rochia 
pe care ai furat-o de la Margravina de Vena? 

După o scurtă tăcere, Smurdap răspunse din naveta sa: 

— Ştii bine că o vreau! 

— Minunat, spuse Han. Tot ce trebuie să faci este să-ți ceri scuze fata de mine 
şi de prietenul meu blănos pentru că ai încercat să ne înscenezi chestia aia murdară. 

— Asta-i tot? răspunse Smurdap. Bine! Îmi pare foarte, foarte rău că am 
încercat să dau vina pe tine şi pe Wookiee pentru furtul rochiei de mătase. Deci, cum 
propui să mi-o predai? 

— Propun să zburăm amândoi înapoi la Staţia Fornax, spuse Han. Ai auzit tot 
ce s-a discutat, Control de zbor? 

Spre surprinderea lui Smurdap, vocea controlorului de zbor al Statiei Fornax 
răspunse: 

— Tare şi clar, Close Shave. Noul şef al securității va fi foarte nerăbdător să 
asculte mărturisirea lui Smurdap! 

Smurdap se bâlbâi prin stația de comunicații: 

— Tu... Eu... el... Minte! 

— Spune-i asta Margravinei! îi răspunse Han din Soim. Şi înainte să-ți vină 
vreo idee să fugi, ar trebui să ştii că Chewie şi cu mine avem tunurile îndreptate spre 
nava ta! 

Chewbacca urlă în comunicator. 

— Sigur, Chewie, spuse Han. Dacă Smurdap încearcă să scape pe drumul de 
întoarcere spre Staţia Fornax, te las pe tine să tragi! 

— Margravina Abominelle de Vena va va primi, spuse droidul ei de protocol. 

— Multumesc, spuse Han. Haide, Chewie. 

Chewbacca il urma pe Han in apartamentul Margravinei de pe Statia Fornax. 
Înăuntru, o găsiră pe aceasta ţinând rochia în mână. Apoi, ea se uită la ei şi spuse: 

— Nava voastră a fost reparată? 

— Da, spuse Han. lar Smurdap a fost arestat. Tocmai ne pregăteam să plecăm. 

Margravina aruncă rochia într-un colț şi declară: 

— Nunta s-a anulat! 

Han şi Chewbacca se uitară la rochia nepretuita de pe podea, apoi îşi ridicara 
privirile spre Margravină. 

— Ce păcat, spuse Han. Chewie şi cu mine ne-am chinuit mult să vă luăm 
rochia înapoi. 

Margravita zâmbi şi îl fixă pe Han cu privirea. 

— Ştii de ce am anulat nunta? Înainte ca Han să poată răspunde, ea continuă: 
M-am îndrăgostit... de altcineva! 

— Oh, spuse Han. Ce drăguţ. Adică, păcat pentru celălalt tip, dar... 

— El nu seamănă cu nimeni altcineva pe care l-am întâlnit vreodată, îl 
întrerupse Margravina. 

Bratul ei se întinse brusc şi prinse mana lui Han în a ei. 

Han se uită la mâna Margravinei şi o strânse politicos: 

— Sunt sigur că este un tip foarte special. Dar vedeţi, Chewie, aici de fata, se 
întreba dacă nu cumva ar putea exista o recompensă pentru rochie? 

Margravina făcu ochii mari. Îşi trase mâna înapoi, fata i se înroşi de furie si 
începu să tipe. Han tresări şi îşi puse mâinile la urechi. Chewbacca îşi luă prietenul 
şi îl trase afară din apartament. 

— Ce-a patit doamna? spuse Han după ce se întoarseră în Soimul Mileniului. 
Tot ce am făcut a fost să mentionez o recompensă! Iti spun, îmi pare rău pentru tipul 
de care s-a îndrăgostit! 

Chewbacca îşi dădu ochii peste cap. 

— Spune la revedere Statiei Fornax, zise Han. Esti gata pentru saltul înapoi 
spre Tatooine? 

Chewbacca aprobă din cap, apoi lătră o întrebare. 

— Sigur, hipermotorul funcționează! spuse Han. Priveşte aici! 

O clipă mai târziu, Şoimul disparu în hiperspatiu. 

ÎNCEPUTURI... 


La început s-a numit Vechea Republică. 

Nu a existat niciun document care să consemneze întemeierea Vechii Republici 
şi nici nu era necesar vreunul. Întemeietorii s-au estompat în pulberea istoriei. Ei au 
clădit singura comunitate galactică cunoscută vreodată, care întotdeauna şi-a servit 
cetățenii bine şi cu credință. Noi lumi i s-au alăturat odată cu trecerea secolelor 
pentru a împărtăşi conducerea sa benefică. Planete ce se aflau ele însele în primejdie 
datorită dezastrelor naturale sau izbucnirii unor revolte au putut să se îndrepte spre 
vecinii lor pentru a primi ajutor. Toate rasele, toate speciile inteligente, toate 
popoarele erau egale în fata legii si isi trăiau viata cu drepturi care le garantau 
deopotrivă şansă şi libertate. 

Vechea Republică s-a format pe temelia celor mai importante lumi ce existau la 
început, majoritatea fiind din centrul galaxiei. . . În vremea aceea au apărut si primii 
Cavaleri Jedi. A fost o lungă perioadă de pace şi expansiune galactică determinată de 
inventarea şi progresul călătoriilor prin hiperspatiu. Păzitorii acestei Republici au fost 
Cavalerii Jedi, un Ordin viteaz şi neînfricat, numărând sute şi mii de membri, ce a 
slujit la apărarea şi protecţia popoarelor Republicii. Înţelepciunea, bravura şi puterea 
lor au devenit legendă. Trăgându-şi tăria comună din Forta, Cavalerii Jedi au 
menținut pacea pe tot cuprinsul Galaxiei, generaţii după generații, şi au transmis 
mai departe crezul lor celor ce s-au dovedit deopotrivă capabili şi demni să fie 
Cavaleri. 

Prin strânsa ei coeziune, Vechea Republică a devenit invulnerabilă față de orice 
atac dinafară. Nicio altă putere galactică cunoscută nu a îndrăznit o asemenea 
mişcare pentru că ea ar fi însemnat un eşec sigur. Cetăţenii Vechii Republici au 
putut dormi linistiti în paturile lor, aflați în siguranţă înăuntrul zidurilor lor politice. 

Atacul a venit, totuşi. Dar, la fel ca în multe societăți democratice, el nu a venit 
din partea unei forțe din afară, ci din interior. Decăderea a început pe măsură ce tot 
mai multe lumi s-au alăturat Vechii Republici. Oficialii locali au devenit susceptibili 
la influență şi mită, plecându-se cel mai adesea în fața dorințelor celor implicaţi în 
afaceri de comerț interstelar. Senatul, slăbit de atâtea secole de pace şi mulțumire de 
sine, a devenit periculos de neglijent. Răsturnarea politică era inimaginabilă, dar 
inevitabilă. 


SITH... 


Un mare contigent dintre Cavalerii Jedi care fuseseră ademeniti de partea 
întunecată a Forţei au fost expulzați din Vechea Republică. După ce au pribegit o 


vreme, ei au dat peste fiintele umanoide cunoscute sub numele de Sith si au adus 
aceasta specie in stare de sclavie. Cei din partea intunecata au ajuns sa fie cunoscuti 
sub denumirea de Stapani ai Sith-ilor. Pentru urmätoarele cateva mii de ani Imperiul 
lor avea sä prospere si sä creascä. In acest timp Cavalerii Jedi decäzuti incepurä de 
asemeni sa facä experimente asupra supusilor lor, convertind multi Sith in fanaticii 
razboinici Massassi. 

Naga Sadow a condus Imperiul Sith. El a vazut ocazia de a extinde Imperiul 
Sith si a invadat Vechea Republică, însă armatele sale au fost înfrânte de forțele 
combinate ale flotei Vechii Republici şi ale Cavalerilor Jedi. Sadow cu o armată 
compusă din războinici Massassi a fugit spre marginile îndepărtate ale universului, 
oprindu-se în cele din urmă pe cea de-a patra lună a planetei Yavin. Aici, dictatorul 
militar a început să facă experimente asupra celor ce l-au urmat, transformându-i în 
fiare monstruoase. Aceasta a avut drept consecință Războiul Fiarelor din Sistemul 
Onderon. Maestrul Jedi Arca, Străjerul recent descoperitului Sistem Onderon trimise 
ucenicii săi Jedi pentru a pune capăt violentului Război al Fiarelor. Sub conducerea 
lui Ulic Qel-Droma, aceşti Jedi încearcă să aducă pacea pe Onderon, dar au fost 
permanent împiedicaţi de puterile răului ale Reginei Amanoa, o urmaşă a lui Naga 
Sadow. În cele din urmă conflictul vechi de secole se încheie odată cu sosirea 
Maestrului Arca, moartea Reginei Amanoa şi căsătoria Stapanului Fiarelor Oron Kira 
cu Prinţesa Galia. Între timp, Cavalerul Jedi Exar Kun ce fusese instruit de Maestrul 
Jedi Vodo-Siosk Baas găseşte învățătura interzisă a vechilor Sith. El imită căile 
demult decazutilor Sith şi le foloseşte pentru a crea o proprie filosofie a Codului Jedi. 
Cu aceste cunoştinţe Kun pune la cale o vastă şi puternică frätie şi îşi arogă titlul de 
prim Stăpân Întunecat al Sith. Kun si alti Stăpâni Sith preiau controlul asupra 
Galaxiei şi reînvie vechiul Imperiu Sith. Lor li se opun în mod violent sute de Cavaleri 
Jedi. Războiul Sith care urmează este un conflict teribil în care multe personaje 
istorice importante sunt ucise, inclusiv Maestrul Jedi Arca. Toţi Cavalerii Jedi se 
adună laolaltă pe luna-junglă într-un front unit contra cetăţii fortificate Sith 
construite de Exar Kun. Cavalerii Jedi aliați îi distrug printr-o masivă lovitură 
nimicitoare pe supraviețuitorii Massassi. La scurtă vreme după aceea Exar Kun este 
şi el ucis de Cavalerii Jedi. Spiritul său este surghiunit pe un tărâm al întunericului 
veşnic pe Yavin 4. Stăpânii Sith sunt înfrânți şi nu se mai aude nimic despre ei până 
peste câteva secole, pe timpul războiului comerțului, pe Planeta Naboo. 


IMPERIUL... 


Un Senator ambițios şi lipsit de scrupule numit Palpatine s-a ridicat extrem de 
repede la putere, ajutat de către unii membri obscuri ai Senatului care începuseră să 
râvnească la mai multă influență şi autoritate. Promitand ca va face curățenie în 
Galaxie şi va readuce Republica la strălucirea ei de odinioară, Palpatine a fost ales 
Cancelar al Republicii şi s-a înconjurat cu acei oficiali lacomi şi avizi de putere care 
l-au sprijinit în ascensiunea sa. Ceea ce ei nu ştiau era că Palpatine îşi trăgea 
puterea şi carisma din partea întunecată a Forţei. El avea însă ambiții mult mai mari 
decât i-ar fi îngăduit funcția de Cancelar, iar aceia care i-au netezit drumul spre 
înaltele sfere ale puterii politice se vor trezi curând înlăturați, întemnițați ori striviti 
de mâna grea a lui Palpatine, în timp ce acesta îşi urmărea fara crutare țelul final. 
Din ordinul lui Palpatine, noul Imperiu a început o cursă a înarmării cum nu a mai 
existat alta în istoria galactică. Imense nave cu o incredibilă putere de foc au sărit de 
pe planşeta de proiectare în existența reală parcă peste noapte. Progresul tehnologic 
ce a rezultat a determinat apariția unei noi ştiinţe a războiului. 

Sistemele din centrul galaxiei au fost primele care au căzut, guvernele lor 
planetare fiind înlăturate prin forță, in timp ce legea marțială se extindea de la o 
lume la alta. 

Sigur pe poziția sa, înconjurat de un nucleu militar ce-i ştia de frică, Palpatine 


s-a autodeclarat Împărat. Pentru prima oară in nenumărate secole, lumile Vechii 
Republici s-au trezit conduse de un singur om. Toate drepturile personale au ajuns 
la cheremul capriciilor Împăratului, iar cele dintâi revolte împotriva lui Palpatine au 
fost înăbuşite aproape înainte de a izbucni. Cavalerii Jedi au fost vanati in mod 
sistematic şi executați sumar. Ei s-au văzut abandonați, tradati sau ucişi chiar de 
către aceia pe care îi apăraseră vreme îndelungată. Senatul marionetă ce fusese 
păstrat în funcțiune era permanent dezbinat, iar conducerea directă a fost 
încredințată Guvernatorilor regionali numiți de Palpatine. Crearea unei arme teribile, 
una capabilă să distrugă o planetă întreagă dintr-o singură lovitură, a ținut liderii 
ingroziti ai fiecărei lumi sub amenințarea anihilării. Steaua Morţii a fost ultimul 
cuvânt al lui Palpatine — asigurarea finală a puterii sale asupra miliardelor de ființe 
pe care le conducea. 


ALIANȚA REBELA... 


Când Imperiul lui Palpatine a ajuns la putere, un grup de cetățeni de pe întreg 
cuprinsul galaxiei au început să se organizeze încet si discret într-o Forta Rebelă. 
Rebelii aveau un singur scop: distrugerea Imperiului şi întoarcerea la sistemul 
democratic din trecut. La început, fără să ştie, acest grup curajos a avut aliați în 
Senat. Acei Senatori planetari au înțeles pericolul extrem reprezentat de ascensiunea 
rapidă la putere a lui Palpatine şi au pus la cale, în secret, răsturnarea lui printr-o 
mişcare de preemtiune care ar fi concentrat valul rezistenței într-o forță care sa 
asigure libertatea tuturor locuitorilor Vechii Republici. 

Senatorul Bail Organa din Alderaan şi Senatoarea Mon Mohtma din Chandrila 
au pus la cale în secret un plan care, se spera, va împiedica drumul său spre 
Preşedinţia Senatului. Tentativa lor a eşuat deoarece ridicarea la putere deplină a lui 
Palpatine s-a produs literalmente peste noapte odată ce baza sa de politicieni corupți 
a fost instalată. La o întâlnire în reşedinţa lui Organa in Casa Cantham din Oraşul 
Imperial, Mon Mohtma a îndemnat la revoltă generală împotriva lui Palpatine şi a 
forțelor sale crescânde. Organa s-a opus, temându-se că o asemenea mişcare ar fi 
putut distruge nu numai pe Palpatine, dar şi întregul sistem de guvernare pe care ei 
luptau să-l salveze. Organa dedicase întreaga sa viata democrației Vechii Republici si 
sistemului Senatorial şi socotea că, odată pusă în mişcare pentru a-l opri pe 
Palpatine, anarhia nu va mai putea fi controlată. 

Apoi o mică planetă din Sectorul Sern, lângă Lumile Centrale, a fost prima care 
a simțit urgia militară a lui Palpatine. Masacrul de la Ghorman a avut loc atunci 
când Guvernatorul planetar Ghormanez a refuzat să se încline în fața lui Palpatine. 
Cetăţenii acestei lumi, sfidând o sporire Imperială a impozitelor, au organizat un 
protest paşnic pe principalul port spaţial al planetei, blocând pistele de aterizare 
folosite de navele lui Palpatine. Zeci de persoane au fost ucise şi alte sute grav rănite 
când o navă militară condusă de Căpitanul (ulterior Marele Moff) Tarkin a aterizat 
intenționat peste protestatari atunci când a venit să adune noile taxe. Acest 
eveniment a marcat moartea Vechii Republici şi în acel moment multe alte lumi au 
înțeles că sistemul democratic pe care îl cunoşteau s-a prăbuşit complet. 

Bail Organa, îngrozit de o asemenea monstruozitate, a început să o ajute pe 
Senatoarea Mohtma să deturneze fonduri şi arme în mâinile sufletelor curajoase care 
s-au unit în curând, formând celule de rezistență organizată. Încă şi mai important, 
poate, Organa şi mica sa grupare de simpatizanți ai Rebelilor din Senat au pus la 
dispoziția liderilor Rebeli informații strict secrete, permițându-le sa planuiasca 
lovituri prin surprindere împotriva navelor şi trupelor Imperiale. 

Multele grupuri izolate de rezistență împrăştiate prin toată galaxia i-au 
pricinuit puţine griji lui Palpatine. Conducătorii lor erau săraci, iar forțele lor 
dezorganizate. Ei aveau puține arme şi, desigur, nimic din ceea ce ar fi putut face 
fata forțelor Imperiale însărcinate cu eliminarea lor. Multe unități de rezistență au 


fost dispersate sau chiar nimicite, iar planeta lor a fost pusa sub legea martiala. 

Implicarea Senatoarei Mothma in Rebeliune a fost descoperita de politia secreta 
Imperiala, dar inainte ca ea sa fie prinsa, o informatie dintr-o sursa amicala ajunsa 
la urechea lui Organa i-a permis să părăsească capitala Imperială. Astfel, ea a evitat 
capturarea şi dedicându-se cu totul distrugerii Imperiului a devenit Şeful Statului 
Major al Alianţei Rebele. 

Lucrând la organizarea unei Alianțe a Planetelor Rebele, primul său succes a 
venit la o conferință secretă ţinută în sistemul Corellian. Întrucât Mohtma a arătat 
numerosilor lideri ai grupurilor de rezistență dispersate cum o conducere centrală ar 
duce la îmbunătățirea comunicațiilor, la un acces mai bun la fonduri, aprovizionare 
şi armament, cele trei grupuri principale de rezistență au căzut de acord să se 
unească într-un grup coerent. Acest Tratat Corellian a pus bazele Alianţei care în 
scurtă vreme şi-a sporit puterea grație nou-formatei unități. 

Declaraţia Rebeliunii, ratificată la aceeaşi conferință, l-a sfidat în mod fätis pe 
Palpatine şi chiar i s-a adresat personal. Ea prevedea, între altele: 


„Ai dezorganizat Senatul, vocea Poporului; 

Ai instituit o politică flagrantă de rasism şi genocid împotriva popoarelor 
non-umane din galaxie; 

Ai înlăturat conducătorii aleşi ai planetelor, inlocuindu-i cu Moffi şi Guvernatori 
după bunul tău plac; 

Ai mărit impozitele fără consimțământul celor impozitati; 

Ai ucis şi întemnițat milioane de persoane care nu au beneficiat de un proces; 

Ai extins armata dincolo de limitele necesare şi prudente, doar pentru unicul scop 
de a-i oprima pe supuşi. 

Noi, Alianța Rebelă, în numele si cu autoritatea ființelor libere din galaxie 
declarăm în mod public şi solemn intențiile noastre: 

Să luptăm şi să ne opunem tie şi forțelor tale prin orice mijloace care ne vor sta la 
îndemână; 

Să refuzăm orice lege Imperială contrară drepturilor fiintelor libere; 

Să provocăm distrugerea ta şi distrugerea Imperiului Galactic; 

Să eliberăm pentru totdeauna toate ființele din galaxie. 

Pentru îndeplinirea acestor teluri noi punem chezäsie proprietățile, onoarea si 
viețile noastre.” 


Lumile din întreaga galaxiei s-au unit în lupta contra tiraniei lui Palpatine şi a 
Imperiului său. Divergentele care existaseră cândva între rase şi specii au fost lăsate 
deoparte, deoarece dorința comună de libertate a devenit centrul de greutate al 
vieților lor. Piloti spatiali au străbătut distanţe interstelare, adeseori în mici nave de 
luptă, cu riscul de a fi detectati şi întemnițați de Imperiali, în scopul de a se alătura 
Rebeliunii. 


